stanford-oval/wikipedia huggingface dataset:
Bykovo

| Bykovo Быково |
| --- | --- |
 Bykovo
 Koordinaatit: 58°33′22″N, 36°6′25″E 
Valtio:  Venäjä
Subjekti:  Novgorodin alue
Piiri:  Pestovo
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  288,63 km²
Väkiluku (2009):  1 100
 
 bykovo.adm-pestovo.ru 
Infobox OKVirheellinen NIMI-arvo: 
Bykovo (ven. Быково) on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin itäosassa 35 kilometrin päässä Pestovosta. Kylässä on reilut 400 ja kunnassa 1 100 asukasta (vuonna 2009).
Bykovon kunnan pinta-ala on 288,63 neliökilometriä. Se rajoittuu pohjoisessa ja idässä Vologdan alueeseen, kaakossa Tverin alueeseen sekä etelässä ja lännessä Pestovon maalaiskuntaan. Pinta-alasta 66,7 % on metsää ja 30,3 % maatalousmaata. Seudulla virtaa Mologan sivujoki Kat.
Keskuskylän lisäksi kuntaan kuuluu Pridanihan asemanseutu sekä 36 kylää: Anisimtsevo, Berjozovik, Bibikovo, Dedovo, Habtsy, Hmelevitši, Ivanikovo, Iskriha, Jelnitšnoje, Jolkino, Kadnitsa, Karpelovo, Kateševo, Knjažovo, Košeliha, Krasnaja Gorka, Kuznetsovo, Lesnaja Poljana, Malyševo, Nikulkino, Niva, Novoje Ramenje, Petrovskoje, Pirovo, Ploskoje, Podkolotikovo, Pogorelovo, Pridaniha, Šaimy, Staroje Ramenje, Stroitel, Tokarjovo, Vasilkovo, Voskresenskoje, Vysokije ja Znamenskoje. Bykovon jälkeen suurimmat kylät ovat noin 150 hengen Pogorelovo ja sadan asukkaan Karpelovo. Viidessä kylässä ei ole lainkaan vakituista asutusta.
Kylistä on linja-autoyhteydet Pestovoon. Moskovan ja Pietarin välisellä ohitusradalla sijaitsee Pridanihan asema. Työvoimasta 78 % työskentelee kunnan ulkopuolella. Paikallisista elinkeinoista tärkeimmät ovat kauppa (27,6 %), maa- ja metsätalous (19,7 %) sekä terveydenhuolto ja sosiaalipalvelut (19,7 %). Kunnassa toimii kaksi maito- ja karjatilaa sekä kaksi Itämeren öljyputkijärjestelmän pumppuasemaa.
Palveluihin kuuluvat Bykovon keskikoulu ja Pogorelovon alakoulu lastentarhoineen, Bykovon, Pogorelovon ja Karpelovon kulttuuritalot ja kirjastot sekä kolme postikonttoria ja lääkintäasemaa. Nähtävyyksiä ovat Jolkinon ja Karpelovon kirkot, Bykovon, Voskresenskojen, Dedovon, Zaretšjen ja Petrovskojen kartanoalueet sekä vanhat asuin- ja talousrakennukset.
Aiheesta muualla

Bykovon kunnan sivusto (Arkistoitu – Internet Archive) (venäjäksi)
Chémery

| Chémery |
| --- | --- |
 Château of Chémery
 vaakuna
 Chémery
 Koordinaatit: 47°20′45″N, 1°28′44″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  34,2 km²
Väkiluku (2017):  971 
 – Väestötiheys:  28 as./km²
Kunnan numero:  41049
Infobox OKVirheellinen NIMI-arvo: 
Chémery on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 31 kilometriä Bloisin kaupungista etelään.
Chémeryssä oleva linna Château of Chémery on vallihaudan ympäröimä. Linnan paikalla on ollut linnoitus jo 1100-luvulla. Nykyinen linna on rakennettu 1200-luvulla, ja se koki useita muutoksia parin seuraavan vuosisadan aikana. Vuonna 1729 linna muutettiin maatilaksi, millaisena se säilyi vuoteen 1960 asti. Vuonna 1981 arkkitehti Axel Fontaine hankki linnan omistukseensa ja on kunnostanut sitä. Linnassa on mahdollista vierailla ja yöpyä. Fontaine hankki omistukseensa myös keskiaikaisen linnan tornin Tour Beauvoirin Bloisin kaupungista.
Aiheesta muualla

Kuvia tai muita tiedostoja aiheesta Chémery Wikimedia Commonsissa
Chémery-Chéhéry

| Chémery-Chéhéry |
| --- | --- |
 Saint-Sulpicen kirkko
 Chémery-Chéhéry
 Koordinaatit: 49°36′03″N, 4°52′11″E 
Valtio:  Ranska
Alue:  Grand Est
Departementti:  Ardennes
Arrondissementti:  Sedan
Pinta-ala:  
 – Kokonaispinta-ala:  27,8 km²
Väkiluku (2019):  545 
 – Väestötiheys:  19 as./km²
Kunnan numero:  08115
Infobox OKVirheellinen NIMI-arvo: 
Chémery-Chéhéry on kunta Pohjois-Ranskassa Ardennesin departementissa Grand Estin alueella. Se sijaitsee Bar-joen varrella, noin 15 kilometriä Sedanin kaupungista etelään. Kunnan kautta kulkee kanava Canal des Ardennes.
Kunta muodostettiin 1. tammikuuta 2016. Tuolloin kaksi kuntaa Chémery-sur-Bar ja Chéhéry yhdistyivät muodostaen uuden Chémery-Chéhéryn kunnan.
Chémery-sur-Barin kylässä oleva romaaninen Saint-Sulpicen kirkko on rakennettu 1100-luvulla. Kirkon 1500-luvulta oleva alttari on tuotu Mont-Dieun luostarista. Malmyn kylässä oleva kirkko Notre Dame de Malmy on myös tyyliltään romaaninen, ja se on rakennettu 1200-luvulla. Chéhéryn kylässä oleva 1500-luvulla rakennettu linna Château de Rocan on suojeltu. Linna on yksityisomistuksessa.
Notre Dame de Malmyn kirkko
Château de Rocan
Aiheesta muualla

Kuvia tai muita tiedostoja aiheesta Chémery-Chéhéry Wikimedia Commonsissa
Chénas

| Chénas |
| --- | --- |
 Panoraama Chénas’ta
 Chénas
 Koordinaatit: 46°12′47″N, 4°43′13″E 
Valtio:  Ranska
Alue:  Auvergne-Rhône-Alpes
Departementti:  Rhône
Arrondissementti:  Villefranche-sur-Saône
Pinta-ala:  
 – Kokonaispinta-ala:  8,2 km²
Väkiluku (2016):  551 
 – Väestötiheys:  67 as./km²
Kunnan numero:  69053
 
 Kunnan kotisivut 
Infobox OKVirheellinen NIMI-arvo: 
Chénas on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 16 kilometriä Mâconin kaupungista lounaaseen.
Chenas’n viinituotannolla on pitkät perinteet. Ranskan kuningas Filip V Pitkän on sanonut antaneen käskyn vuonna 1316 viiniköynnöksien istuttamisesta Chénas’n alueelle. Toisen Ranskan kuninkaan Ludvig XIII:n 1600-luvulla on sanottu kieltäytyneen juomasta muuta kuin Chenas’ssa tehtyä viiniä.
Aiheesta muualla

Kuvia tai muita tiedostoja aiheesta Chénas Wikimedia Commonsissa
Christy

| Christy |
| --- | --- |
Tyyli:  draama
Kestoaika:  60 min
Pääosissa:  Kellie Martin Tyne Daly Randall Batinkoff Stewart Finlay-McLennan
Alkuperämaa:  Yhdysvallat
Alkuperäiskieli:  englanti
Verkko:   CBS  Yle TV2
Esitetty:  4. huhtikuuta 1994 – 2. lokakuuta1995
Jaksoja:  21
Aiheesta muualla
IMDb 
Christy oli lyhytaikaiseksi jäänyt vuonna 1994 tuotettu yhdysvaltalainen koko perheen televisiosarja, jonka pääosissa olivat Kellie Martin, Emmy-palkinnon osastaan voittanut Tyne Daly, Randall Batinkoff ja Stewart Finlay-McLennan. Se jäljenteli sarjojen Pieni talo preerialla ja Tie Avonleaan -tyyliä, ja sen tapahtumat perustuivat Catherine Marshallin romaaniin. Sarja ei kuitenkaan yltänyt lähellekään kummankaan edellä mainitun draamasarjan katsojalukuja, joten se lopetettiin vain yhden tuotantokauden jälkeen. Se sai jatkoa vasta vuonna 2001 valmistuneen elokuvan muodossa. Elokuvan pääosassa Christy Huddlestonin roolissa nähdään suuresti Kellie Martinia muistuttava Lauren Lee Smith.
Juoni

Christy kertoo nuoren opettajattaren, Christy Huddlestonin (Martin), saapumisesta pieneen ja syrjäiseen tennesseeläiseen Cutter Gapin vuoristokylään 1910-luvun puolivälissä. Keskellä Appalakkien vuoristoa sijaitseva kylä on suoranainen takapajula, jossa vanhat tavat ovat voimissaan. Kyläläisten keskuudessa ovat voimissaan säännöt ja tavat, jotka muistuttavat vanhojen skotlantilaisten klaanien tapoja.
Vielä sarjan edetessä Christy ja muut päähenkilöt, lähetysaseman pitäjä Alice Henderson (Daly), pastori Grantland (Batinkoff) ja tohtori McNeil (Finlay-McLennan) jäävät tylysti ulkopuolisiksi kyläläisten pienessä yhteisössä. Naiset ovat sarjan voimakkaimmat hahmot, ja miehet kuvataan hajamielisinä ja päämäärättöminä.
Romantiikan nälkäiset saattoivat nauttia pastorin sekä tohtorin kilpakosinnasta, jonka kohteena sarjan päähenkilö oli. Sarjan viimeinen jakso päättyikin kohtaan, jossa Christy oli vaikean valinnan edessä: hänen täytyi joko palata kotiin suureen kaupunkiin tai jäädä Cutter Gapiin ja valita jompikumpi kilpakosijoista puolisokseen.
Aiheesta muualla

Christy Internet Movie Databasessa (englanniksi)
Christy: The Movie Internet Movie Databasessa (englanniksi)
Capucine

| Capucine |
| --- | --- |
 Capucine vuonna 1962.
Henkilötiedot
Koko nimi:  Germaine Lefebvre
Syntynyt: 6. tammikuuta 1928 Saint-Raphaël, Var, Ranska
Kuollut: 17. maaliskuuta 1990 (62 vuotta) Lausanne, Sveitsi
Ammatti:  malli, näyttelijä
Näyttelijä
Merkittävät roolit:  Vaaleanpunainen pantteri -elokuvat
Aiheesta muualla
IMDb 
Elonet
AllMovie
Svensk Filmdatabas
Capucine elokuvassa Vaaleanpunainen pantteri (1963)
Capucine (oik. Germaine Lefebvre, 6. tammikuuta 1928 Saint-Raphaël, Ranska – 17. maaliskuuta 1990 Lausanne, Sveitsi) oli ranskalainen malli ja näyttelijä, joka tunnetaan parhaiten roolistaan Simone Clouseauna elokuvassa Vaaleanpunainen pantteri.
Ura

Capucinen ajoi 17-vuotiaana vaunuissa Pariisissa, jolloin mainoskuvaaja huomasi hänet. Hänestä tuli pian menestynyt vaatemalli. Hän työskenteli Christian Diorilla. Malliaikanaan hän otti uuden nimen Capucine (ranskaa koristekrassille). Tänä aikana hän tapasi tulevan näyttelijättären Audrey Hepburnin. Molemmat olivat malleina Ranskassa ja heistä tuli ystävät Capucinen elämän loppuun asti.
Capucine teki filmidebyyttinsä vuoden 1949 elokuvassa Rendez-vous de Juillet. Elokuvan kuvauksissa hän tapasi Pierre Trabaudin ja he menivät naimisiin seuraavana vuonna. Avioliitto kesti vain kuusi kuukautta eikä Capucine mennyt enää uudestaan naimisiin. Vuonna 1957 elokuvaohjaaja Charles K. Feldman löysi hänet mallintöistä New Yorkista. Feldman toi hänet Hollywoodiin oppimaan englantia ja näyttelemistä ohjaaja Gregory Ratoffin opastuksella. Hän solmi sopimuksen Columbia Picturesin kanssa ja teki ensimmäisen englanninkielisen roolinsa elokuvassa Rakkauden unelma (1960). Capucine teki vielä kuusi suurta elokuvaa ennen muuttoaan Sveitsiin. Hän jatkoi elokuvien tekoa Euroopassa.
Yksityiselämä

Capucine tapasi näyttelijä William Holdenin 1960-luvun keskivaiheilla. Kumpikin oli pääosassa elokuvissa Leijona (1962) ja 7. aamunkoitto (1964). Vaikka Holden oli naimisissa näyttelijätär Brenda Marshallin kanssa, hän ja Capucine aloittivat suhteen, joka kesti kaksi vuotta. He pysyivät ystävinä Holdenin kuolemaan asti vuonna 1981.
Capucine kärsi kaksisuuntaisesta mielialahäiriöstä koko elämänsä ja yritti itsemurhaa useita kertoja. Vuonna 1990 hän teki itsemurhan hyppäämällä kahdeksannesta kerroksesta 62-vuotiaana Sveitsin Lausannessa.
Valikoitu filmografia

Rakkauden unelma (1960)
Alaskan hurjapäät (1960)
Erämaan soturit (1961)
Leijona (1962)
Kuuma katu (1962)
Vaaleanpunainen pantteri (1963)
7. aamunkoitto (1964)
Kevytkenkäiset (1966)
Fräulein Doktor - nimetön vakooja (1969)
Fellinin Satyricon (1969)
Per amore (1976)
Kokopäivägangsterit – eli kuinka rikastuin huijaamalla (1976)
Porvariston muotokuva (1978)
Afrodite (1982)
Vaaleanpunaisen pantterin jäljillä (1982)
Vaaleanpunaisen pantterin kirous (1983)
Aiheesta muualla

Kuvia tai muita tiedostoja aiheesta Capucine Wikimedia Commonsissa
Capucine Find a Grave (englanniksi)
Camilla Amado

| Camilla Amado |
| --- | --- |
 Amado vuonna 2020
Henkilötiedot
Koko nimi:  Camilla de Hollanda Amado
Syntynyt: 7. elokuuta 1938  Brasilia Rio de Janeiro
Kuollut: 6. kesäkuuta 2021 (82 vuotta)
Ammatti:  näyttelijä
Puoliso:  Luiz Carlos Martins (–1968) Stephan Nercessian (1974–1987)
Näyttelijä
Aktiivisena:  1956–2021
Aiheesta muualla
IMDb 
Camilla de Hollanda Amado, (taiteilijanimeltään Camilla Amado; 7. elokuuta 1938 – 6. kesäkuuta 2021), oli brasilialainen näyttelijä ja opettaja. Hän oli Henriette Amadon ja televisioasema Televisão Educativan perustajan Gilson Amadon tytär. Hänen kaukainen sukulaisensa oli kirjailija Jorge Amado.
Amado debytoi elokuvissa 1970-luvulla. Hän esiintyi muun muassa Arnaldo Jaborin elokuvassa O Casamento (1975), joka perustuu kirjailija Nelson Rodriguesin samannimiseen teokseen. Amado palkittiin Kikito Gold -palkinnolla parhaasta naissivuosasta ja tuomariston erikoispalkinnolla Gramado Festivaaleilla.
Amado oli naimisissa näyttelijä Stepan Nercessianin kanssa neljätoista vuotta.
Aiheesta muualla

Camilla Amado Internet Movie Databasessa. (englanniksi)
Carmen Yulín Cruz

| Carmen Yulín Cruz |
| --- | --- |

San Juanin pormestari
 14. tammikuuta 2013 –  
Edeltäjä:  Jorge Santini
Henkilötiedot
Syntynyt: 25. helmikuuta 1963 (ikä 61) San Juan, Puerto Rico
Tiedot
Puolue:  Partido Popular Democrático
Carmen Yulín Cruz Soto (25. helmikuuta 1963 San Juan, Puerto Rico) on puertoricolainen poliitikko, joka valittiin vuonna 2012 San Juanin pormestariksi. Vuosina 2009–2013 hän istui Puerto Ricon edustajainhuoneessa. Yulín Cruz tuli tunnetuksi erityisesti hurrikaani Marian pelastustöiden aikana. Hän yhdisti puertoricolaisia ja toisaalta kritisoi voimakkaasti Yhdysvaltain hallinnon hitautta vastata katastrofiin.
Nuoruus ja opiskelu

Carmen Yulín Cruz syntyi San Juanissa vuonna 1963. Hänen vanhempansa olivat Pedro Cruz ja Carmen Irene Soto. Carmen kävi peruskoulunsa Puerto Ricossa. Hän oli aktiivisesti mukana koulujensa toiminnassa, ja hän teki high school -aikanaan koulun yleisurheiluennätyksiä. Carmen Yulín Cruz johti myös koulunsa oppilasvaltuustoa.
Monien puertoricolaisten tavoin Yulín Cruz lähti saarelta opiskelemaan Yhdysvaltain mannermaalle. Hän suoritti Bostonin yliopistossa alemman korkeakoulututkinnon politiikan tutkimuksesta ja  Carnegie Mellon -yliopistossa maisterintutkinnon julkishallinnosta. Carnegie Mellon yliopistossa Yulín Cruzille myönnettiin ensimmäinen Spirit Award osoituksena hänen vaikutuksestaan opiskelijatovereidensa elämänlaatuun.
Ura > Henkilöhallinnosta politiikkaan

Valmistumisensa jälkeen Yulín Cruz sai paikan Westinghouse Companyn henkilöstöhallintoprojektista. Sen mukana hän hallinnoi muun muassa Colgate-Palmolive, Banco Popularin, Cellular Onen, Scotiabankin ja Yhdysvaltain valtiovarainministeriön henkilöstöhallintoa.
Yulín Cruz oli ollut 12 vuotta poissa Puerto Ricosta, kun hän palasi saarelle vuonna 1992 aloittaakseen poliittisen uransa. Hän toimi ensin San Juan pormestarin Sila María Calderónin avustajana. Calderónista tuli myöhemmin myös Puerto Ricon kuvernööri.
Yulín Cruz pyrki enssimmäisen kerran Puerto Ricon edustajainhuoneeseen vuoden 2000 vaaleissa, mutta häntä ei valittu edustajaksi. Hän alkoi saada kokemusta kuitenkin puolueensa Partido Popular Democráticon (PPD) toimissa. Hän oli vuonna 2003 PPD:n poliittisen koulutuksen instituutin jäsenenä, ja samana vuonna hänet valittiin PPD:n naisjärjestön johtoon. Puerto Ricon kuvernööri valitsi vuonna 2005 Yulín Cruzin San Juanin uudelleenorganisointikomissioon.
Ura > San Juanin pormestariksi

Yulín Cruz kampanjoi toisen kerran vuoden 2008 edustajainhuoneen vaaleissa, jolloin hänet valittiin kansanedustajaksi. Hänestä tuli viimehetkellä PPD:n pormestariehdokas vuoden 2012 vaaleissa, kun aiempi ehdokas vetäytyi perheväkivaltatutkimusten takia. Yulín Cruzin mahdollisuuksiin ei uskottu, sillä hänellä oli vastassaan 12 vuotta San Juanin pormestarina toiminut Jorge Santini. Yulín Cruzin kampanja oli kuitenkin onnistunut, ja hän osasi käyttää hyväkseen sosiaalista mediaa. Hän teki myös liittoja ammattiliittojen, opiskelijajärjestöjen ja itsenäisyyttä ajavien tahojen kanssa. Yulín Cruz levitti kannattajapohjaansa muun muassa HLBT-yhteisöön, opiskelijoihin, dominikaanilaisiin maahanmuttajiin ja taksikuskeihin.
Yulín Cruzin ensimmäisellä kaudella kehitettiin muun muassa San Juanin infrastruktuuria ja sovittiin kaupungin työntekijöiden työehtosopimuksesta. Saavutusten ansiosta Yulín Cruz valittiin vuonna 2016 uudestaan pormestariksi. Hänellä ei käytännössä ollut myöskään varteenotettavia vaihtoehtoja. Puerto Ricoon iski Yulín Cruzin toisella kaudella hurrikaani Maria, joka aiheutti saarilla huomattavaa tuhoa. Hän kritisoi voimakkaasti Yhdysvaltain hallintoa pelastustöiden hitaudesta, ja hänestä kasvoi katastrofin jälkeen kansan johtava ääni. Yulín Cruzin kritiikki herätti vastustusta Yhdysvalloissa, ja esimerkiksi presidentti Donald Trump kutsui Cruzia huonoksi johtajaksi.
Yulín Cruz teki helmikuussa 2019 sopimuksen liittyäkseen Bernie Sandersin vuoden 2020 vaalikampanjan puheenjohtajistoon. Valintaa pidettiin hieman yllätyksellisenä, sillä Yulín Cruzia ei pidetä hyvänä rahankerääjänä eikä hänellä ole niin laajaa kannatuspohjaa, että sillä olisi merkitystä demokraattisen puolueen esivaaleissa. Puertoricolaiselle poliitikolle asema on kuitenkin historiallisen korkea.
Aiheesta muualla

Kuvia tai muita tiedostoja aiheesta Carmen Yulín Cruz Wikimedia Commonsissa
Carin Bartosch Edström

Carin Bartosch Edström (s. 1965 Malmö) on ruotsalainen säveltäjä, kirjailija ja kielenkääntäjä. Hän varttui Roomassa, Lundissa ja Yhdysvalloissa. Bartosch Edström on tehnyt käännöksiä italiankielisten barokkioopperoiden libretoista ja Aku Ankka -sarjakuvista. Hän on kääntänyt sekä italiasta että saksasta ja myös järjestänyt italian kielessä valmennusta. Vuonna 2011 hän debytoi kirjailijana rikosromaanilla Furioso, jota seurasi maaliskuussa 2014 Kassandra.
Bartosch Edström opiskeli sävellystä Rolf Martinssonin, Hans Geforsin, Lars Ekströmin, Lars-Erik Rosellin ja Sven-David Sandströmin johdolla. Oppiarvonsa sävellyksessä hän sai vuonna 1999. Hän perusti Lundin opiskelijaoopperan vuonna 1987 ja johti sen esityksiä Igor Stravinskyn sekä Paul Hindemithin teoksista. Hän toimi Musica Vitaen orkesteripäällikkönä Växjössä vuosina 1990–1992 ja kiinnostui tänä aikana säveltämisestä. Bartosch Edström on naissäveltäjien Opus 96 -järjestön perustajajäsen. Mats Rondinin ja Marianne Jacobsin kanssa hän perusti Skanörin/Falsterbon kamarimusiikkifestivaalin. Hän on myös laulanut sopraanona, mutta lähinnä omien teostensa esityksissä.
Bartosch Edströmistä tuli vuonna 2000 Ruotsin säveltäjäliiton jäsen.
Teoksia > Oopperoita

Trassel
Huvudsaken (lastenooppera)
Teoksia > Muuta

Asthmose kahdelle viululle, 2006
Claudia goes shopping nokkahuilulle, 1995
Happiness is a G-string alttoviululle, 1996
Kansas épidemix viululle, sellolle ja jousille, 1994
Luce promessa sellolle ja orkesterille, 1996
Persephone's dream huilulle ja pianolle, 1988
Playtime jousille, 1996
Redan morgon! sooloklarinetille, 2004
September 1918, kolme laulua sopraanolle ja viululle Edith Södergranin sanoihin
Casteljaloux

Casteljaloux
Casteljaloux on kunta Lot-et-Garonnen departementissa Akvitanian hallintoalueella Ranskassa. Kunnassa oli 4 755 asukasta vuoden 1999 väestönlaskennassa. Casteljalouxin pinta-ala on 31 neliökilometriä.
Byparken

Byparkenin keskellä on kahdeksankulmainen Lilla Lungegårdsvann -lampi.
Byparken on Bergenin keskustassa sijaitseva kaupunkipuisto. Sen pinta-ala on noin 7,2 hehtaaria. Byparken perustettiin vuoden 1855 kaupunkipalon jälkeen, ja se oli Bergenin ensimmäinen julkinen puisto. Puiston keskellä on Lille Lungegårdsvann -niminen lampi. Byparkenin länsiosassa on torimainen Festplassen-aukio, ja sen vieressä viheralue, jossa on Edvard Griegiä esittävä patsas ja Harald Sæverudin muistomerkki.
Kuvia

Edvard Griegin patsas (Ingebrikt Vik, 1917)
Harald Sæverudin muistomerkki. Taustalla Permanenten.
Norjan kansallispäivän juhlintaa Festplassenilla vuonna 2009.
Aiheesta muualla

Kuvia tai muita tiedostoja aiheesta Byparken Wikimedia Commonsissa
Castelfranco Piandiscò

| Castelfranco Piandiscò |
| --- | --- |
 Castelfranco di Sopra
 Castelfranco Piandiscò
 Koordinaatit: 43°38′N, 11°33′E 
Valtio:   Italia
Alue:  Toscana
Maakunta:  Arezzo
Perustettu:  1.1.2014
Pinta-ala:  
 – Maa:  55,96 km²
Korkeus:  281 (min. 128 - maks. 1 537) m
Väkiluku (2012):  9 513 
 – Väestötiheys:  169 as./km²
 
 Kunnan kotisivut 
Infobox OKVirheellinen NIMI-arvo: 
Castelfranco Piandiscò on kunta Italiassa Toscanan alueella olevassa Arezzon maakunnassa. Kunta perustettiin vuonna 2014, kun kaksi kuntaa, Castelfranco di Sopra (3 048 asukasta) ja Pian di Scò (6 465), yhdistyivät muodostaen Castelfranco Piandiscòn kunnan.
Châtres-sur-Cher

| Châtres-sur-Cher |
| --- | --- |
 Saint-Martinin kirkko
 vaakuna
 Châtres-sur-Cher
 Koordinaatit: 47°15′57″N, 1°54′25″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  35,3 km²
Väkiluku (2021):  1 122 
 – Väestötiheys:  31 as./km²
Kunnan numero:  41044
 
 Kunnan kotisivut 
Infobox OKVirheellinen NIMI-arvo: 
Châtres-sur-Cher on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 17 kilometriä Romorantin-Lanthenayn kaupungista kaakkoon. Kuntaa halkoo myös Canal de Berryn kanava.
Saint-Martinin kirkko on rakennettu alkujaan 1100-luvulla. Kirkon kellotorni ja kuisti ovat olleet historiallisia monumentteja vuodesta 1948 lähtien.
Tunnettuja kuntalaisia

Roger Taillibert (1926-2019), arkkitehti
Aiheesta muualla

Kuvia tai muita tiedostoja aiheesta Châtres-sur-Cher Wikimedia Commonsissa
Cindy Hyde-Smith

| Cindy Hyde-Smith |
| --- | --- |

Yhdysvaltain senaattori Mississippistä
 2018-4-99. huhtikuuta 2018– Yhdessä Roger Wickerin kanssa  
Edeltäjä:  Thad Cochran
Henkilötiedot
Syntynyt: 10. toukokuuta 1959 (ikä 65) Brookhaven, Mississippi, Yhdysvallat
Puoliso:  Michael Smith
Lapset:  1
Tiedot
Puolue:  republikaanit
Uskonto:  baptisti
Aiheesta muualla
www.hydesmith.senate.gov
Cindy Hyde-Smith (s. 10. toukokuuta 1959 Brookhaven, Mississippi, Yhdysvallat) on yhdysvaltalainen poliitikko, joka on toiminut Yhdysvaltain senaattorina Mississippista huhtikuusta 2018 lähtien. Hän on republikaanisen puolueen jäsen. Ennen valintaa senaattoriksi Hyde-Smith oli Mississippin maatalous- ja kauppakomissaari ja Mississippin osavaltionsenaatin jäsen.
Carlos Martins

| 0 | 1 | 2 |
| --- | --- | --- |

Henkilötiedot
Koko nimi: Carlos Jorge Neto Martins
Syntymäaika: 29. huhtikuuta 1982 (ikä 42)
Syntymäpaikka: Oliveira do Hospital, Portugali
Pelipaikka: keskikenttäpelaaja
Pituus: 173 senttimetriä
Seura
Seura: Benfica
Pelinumero: 17
Junioriseurat
1990–1993 1993–2001: Tourizense Sporting
Seurat
| Vuodet | Seura | O (M) |
| 2001–2007 2001–2002 2003 2007–2008 2008– 2011–2012 | Sporting → Campomaiorense → Académica Recreativo Benfica → Granada | 76 (9) 27 (1) 9 (0) 32 (6) 71 (6) 29 (3) |
Maajoukkue
| 2006– | Portugali | 16 (2) |
 Seurajoukkueuran tilastot kattavat vain kansalliset sarjat, päivitetty 3. marraskuuta 2012.  Maajoukkueuran tilastot päivitetty 15. elokuuta 2012.
Carlos Jorge Neto Martins (s. 29. huhtikuuta 1982 Oliveira do Hospital, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on pelipaikaltaan hyökkäävä keskikenttäpelaaja.
Ura > Seurajoukkue

Martins on Sporting Clube de Portugalin kasvatti. Hänet lainattiin kaudeksi 2001–2002 Campomaiorenseen, joka pelasi maan toiseksi korkeimmalla sarjatasolla. Seuraavan kauden hän aloitti Sportingissa, mutta siirtyi tammikuussa 2003 loppukauden kestävällä lainasopimuksella Académica de Coimbraan.
Kausi 2004–2005 oli maalien valossa hänen parhaansa joukkueessa, kun hän onnistui tekemään sarjassa 22 ottelussa viisi maalia. Seuraava kausi 2005–2006 meni hänen osaltaan hieman heikommin fyysisten ongelmien takia, hän oli 13/21 ottelussa avauskokoonpanossa ja teki niissä kaksi maalia.
Helmikuussa 2007 Martinsin ajauduttua ongelmiin joukkueessa, päävalmentaja Paulo Bento päätti hyllyttää hänet viimeisiksi kolmeksi kuukaudeksi. Hänellä oli kuitenkin voimassa oleva sopimus joukkueen kanssa, ja niin hän oli pakotettu siirtymään ulkomaille. Heinäkuussa Martins siirtyi espanjalaisseura Recreativo de Huelvaan.
Hän pelasi hyvän kauden huelvalaisseurassa ja oli läpikauden yksi kannattajien suosikkipelaajista. Otteluita hänelle kertyi 32 ja niissä syntyi kuusi maalia. Kannattajat kutsuivat häntä myös lempinimellä Carlitos.
1. heinäkuuta 2008 hän teki viisivuotisen sopimuksen lissabonilaisseura Benfican kanssa. Hänestä maksettiin 3 miljoonan euron siirtokorvaus, joka jaettiin Sportingin (40%), Recreativon (40%) ja hänen itsensä (20%) kesken. Hän pelasi ensimmäisen kautensa aikana sattunaisesti, eikä onnistunut vakiinnuttamaan pelipaikkaansa avauskokoonpanossa.
Seuraavan kauden 2009–2010 alkupuoliskolla hän kärsi loukkaantumisista eikä näin onnistunut aina pitämään paikkaansa avauskokoonpanossa. Toisella puoliskolla hän kuitenkin palasi pelaavaan kokoonpanoon ja teki muun muassa liigacupin loppuottelussa Portoa vastaan maalin vapaapotkusta. Benfica voitti ottelun lopulta 3–0.
2. marraskuuta 2010 hän syötti neljä maalia, kun Benfica voitti Mestarien liigan ottelussa Lyonin 4–3. Zlatan Ibrahimović sivusi ennätystä marraskuussa 2012.